**Broj: 02-154-JP/01**

**Datum: 17.07.2024.**

**Udruženje za borbu protiv korupcije Transparency International u Bosni i Hercegovini objavljuje:**

**JAVNI POZIV**

**za dostavljanje ponuda za uslugu izrade online alata za automatsko kreiranje zahtjeva za slobodan pristup informacijama**

**Uvodne napomene:**

Transparency International u Bosni i Hercegovini (TI BiH) i Udruženje Vaša prava BiH (VPBiH) raspisuju javni poziv za izbor kompanije za razvoj online alata za automatsko kreiranje zahtjeva za slobodan pristup informacijama (FOIA). Ovaj alat će služiti građanima, medijima i organizacijama civilnog društva za automatsko kreiranje FOIA zahtjeva, te pružanje relevantnih informacija o njihovim pravima na pristup informacijama i korištenje zakonskih prava za traženje pravne zaštite.

Alat "FOI Generator" se kreira sa ciljem da korisnicima omogući jednostavno i intuitivno kreiranje zahtjeva za slobodan pristup informacijama kroz nekoliko koraka. Korisnik će biti vođen kroz proces unosa potrebnih informacija, a alat će automatski generisati zahtjev koji korisnik može preuzeti u PDF formatu, odštampati, potpisati i poslati na odgovarajuću adresu. Alat automatski uključuje sve potrebne detalje kao što su adresa institucije, datum i relevantni zakonski osnov.

Ovaj alat je osmišljen da pojednostavi proces kreiranja zahtjeva za slobodan pristup informacijama, automatski uključujući sve potrebne podatke, omogućavajući korisnicima da jednostavno preuzmu, štampaju i pošalju svoje zahtjeve.

**Specifikacija online alata za automatsko kreiranje zahtjeva za slobodan pristup informacijama:**

Predložena rješenja treba da odražavaju funkcionalnost u prilogu (Prilog: Tehnička dokumentacija – FOI Generator).

**Vremenski period implementacije:**

60 dana od dana potpisivanja ugovora.

**Podaci o ponudi:**

Ponuda za pružanje usluge alata za automatsko kreiranje zahtjeva za slobodan pristup informacijama treba da sadrži dva dijela u posebno zapečaćenim kovertama, sa vidno naglašenim nazivima: Tehnička ponuda i Finansijska ponuda.

**Uslovi za kvalifikaciju ponuđača:**

1. Lična sposobnost

Udruženje za borbu protiv korupcije „Transparency International“ u BiH će odbaciti ponudu ako:

1. Je kandidat/ponuđač u krivičnom postupku osuđen pravosnažnom presudom za krivična djela organizovanog kriminala, korupciju, prevaru ili pranje novca, u skladu sa važećim propisima u BiH;
2. Da je kandidat/ponuđač pod stečajem ili je predmet stečajnog postupka;
3. Kandidat/ponuđač nije ispunio obaveze u vezi sa plaćanjem penzionog i invalidskog osiguranja i zdravstvenog osiguranja, u skladu sa važećim propisima u BiH;
4. Kandidat/ponuđač nije ispunio obaveze u vezi sa plaćanjem direktnih i indirektnih poreza u skladu sa važećim propisima u BiH.

U svrhu ispunjavanja uslova koji se tiču lične sposobnosti ponuđači trebaju da uz ponudu dostaviti Izjavu ovjerenu kod nadležnog organa (u prilogu javnog poziva).

1. Sposobnost obavljanja profesionalne djelatnosti

Što se tiče sposobnosti za obavljanje profesionalne djelatnosti, ponuđači moraju biti registrovani u Bosni i Hercegovini za obavljanje djelatnosti koja je predmet javne nabavke.

U svrhu dokazivanja profesionalne sposobnosti ponuđač/pravna lica trebaju uz ponudu dostaviti ovjerenu kopiju dokumenta o registraciji.

1. Tehnička i poslovna sposobnost

Uspješno iskustvo u realizaciji najmanje jednog ugovora o pružanju usluga u vezi sa predmetom nabavke ili ugovora koji su po karakteru i kompleksnosti slični uslugama predmeta javne nabavke.

U svrhu dokazivanja tehničke i poslovne sposobnosti ponuđači trebaju uz ponudu dostaviti i spisak izvršenih ugovora koji su u vezi sa predmetom nabavke – lista uključuje predmet, vrijednost, datume, naručioce i linkove ka dostupnim predmetima ugovora

**Tehnički dio ponude** treba da sadrži:

1. Tačan naziv i adresu pravnog lica, broj telefona, e-mail i web adresu;
2. Izjavu ponuđača ovjerenu kod nadležnog organa (u prilogu javnog poziva);
3. Ovjerenu kopiju dokumenta o registraciji koja dokazuje da je pravno lice registrovano za obavljanje djelatnosti koja je predmet nabavke;
4. Spisak izvršenih ugovora koji su u vezi sa predmetom nabavke – lista uključuje predmet, vrijednost, datume, naručioce i linkove ka dostupnim predmetima ugovora;
5. Prijedlog rješenja koja će biti korištena u izradi baze, a treba da sadrži minimalno sljedeće:

* Vremenski okvir, odnosno plan implementacije;
* Plan idejnog rješenja u skladu sa okvirom predloženim u prilogu javnog poziva (Prilog: FOI generator mockup);
* Dužina trajanja i opseg tehničke podrške.

**Finansijski dio ponude** treba da sadrži prijedlog budžeta za izradu online baze, kao i obračun svih poreskih obaveza u skladu sa važećom poreskom regulativom.

Izbor najpovoljnijeg ponuđača će se izvršiti prema sljedećim kriterijumima za ocjenjivanje:

1. Prijedlog rješenja 40%
2. Reference 10%
3. Finansijska ponuda 50%

**Procijenjena vrijednost usluge koja je predmet javnog poziva** iznosi 20.000,00 BAM **bez PDV-a.**

**Rok za dostavljanje ponude je** 14. august 2024. godine u 12.00 sati.

Ponude se dostavljaju lično ili poštom na adresu: Transparency International u BiH, Mula Mustafe Bašeskije 9/1, 71 000 Sarajevo. Ponude se zaprimaju do 14.8. 2024. godine do 12:00 sati. Ponude zaprimljene nakon isteka navedenog roka neće se uzimati u razmatranje.

Ponude dostaviti u zapečaćenoj omotnici, odvojeno tehnička i finansijska ponuda, sa naznakom „NADMETANJE ZA IZRADU ONLINE ALATA ZA AUTOMATSKO KREIRANJE ZAHTJEVA ZA SLOBODAN PRISTUP INFORMACIJAMA“ – NE OTVARATI.

Javno otvaranje ponuda obavit će se 14. augusta 2024. godine u 12:30 sati. Zapisnik sa otvaranja ponuda će svim ponuđačima koji su dostavili ponudu biti dostavljen isti dan.